হাওড়ার দাশনগর থানা এলাকার নস্করপাড়ার বাসিন্দা অরূপ রায়। মেয়ের বিয়ে দিয়েছিলেন হাওড়ারই ব্যাটরা থানার নেতাজি সুভাষ রোডের শোভন কাঁড়ারের সঙ্গে। নিজে ২৫০ টাকা রোজের কারখানা-কর্মী। অত কষ্টে মেয়ের বিয়ে দেওয়ার পরেও ভাবতে পারেননি এমন ভাবে হারিয়ে ফেলবেন মেয়েকে। আর তাই স্টেশনে স্টেশনে ঘুরে বেড়াচ্ছেন অসহায় বাবা। খুঁজে বেড়াচ্ছেন মেয়ে ও নাতনিকে। ওরা যে হারিয়ে গিয়েছে! 
গৃহবধূ ভাদ্রশ্রী কাঁড়ারের শ্বশুরবাড়ির অবশ্য বক্তব্য, গত উনিশ দিন আগে মেয়েকে পালস পোলিও খাওয়ানোর নাম করে বেরিয়ে গিয়েছিলেন ভাদ্রশ্রী। ২৪ বছরের ভাদ্রশ্রী সেখান থেকে তাঁর বাপের বাড়িতেই যাবেন বলে গিয়েছিলেন। তেমনই দাবি তাঁর স্বামী ও অন্যদের। 
টোটো চালক জামাই উল্টে ভর্ৎসনা করেছেন শ্বশুরকেই। অসহায় অরূপবাবুর দাবি, তিনি এখনও পর্যন্ত সেভাবে সাহায্য পাননি পুলিশের থেকেও। বার বার থানায় যাওয়ার পরে তবে ডায়রি করেছে পুলিশ। অমানবিকতার অভিযোগ কর্তব্যরত পুলিশের বিরুদ্ধে। 
আপাতত উপায় না পেয়ে স্টেশনে স্টেশনে ঘুরে বেড়াচ্ছেন অরূপবাবু। সঙ্গে রয়েছে মেয়ে আর নাতনির ছবি। যদি কোনও ভাবে সন্ধান মেলে তাদের।

এই বিষয়ে অন্যান্য খবর

গৃহপ্রবেশের নিমন্ত্রণ খেতে এসে নিগৃহীত শিশু, দেখুন ভিডিও


নুন আনতে পান্তা ফুরোনোর সংসারে এখন শুধুই উৎকণ্ঠা। শ্বশুরবাড়িতে নিয়মিত অত্যাচার করা হতো মেয়ের উপরে। অভিমানে কোথায় গেল সে? ছোট্ট নাতনিই বা কোথায়? সামনে শুধুই অন্ধকার! পাগল-প্রায় বাবা তাই কাজ থেকে ফেরার পরে ঘুরে বেড়াচ্ছেন এক স্টেশন থেকে অন্য স্টেশনে। যদি মেলে এক ফালি আলোর সন্ধান।